BOSNA I HERCEGOVINA

FEDERACIJA BOSNE I HERCEGOVINE

HERCEGOVAČKO NERETVANSKA ŽUPANIJA/KANTON

OPĆINSKI SUD U MOSTARU

Broj: 58 0 St 255645 21 St

Mostar, 21.04.2022. godine

Općinski sud u Mostaru, stečajni sudac Divna Bošnjak, povodom prijedloga predlagatelja za pokretanje stečajnog postupka nad stečajnim KIDS ZONE – DJEČIJA ZONA d.o.o. Mostar, sa sjedištem u Mostaru na adresi Ante Starčevića bb, zastupan po zakonskom zastupniku, kojim se predlaže otvaranje stečajnog postupka nad stečajnim dužnikom KIDS ZONE – DJEČIJA ZONA d.o.o. Mostar, nakon održanog ročišta u prisustvu zakonskog zastupnika Senaide Pobrić, dana 20.04.2022. godine, van ročišta dana 21.04.2022. godine donio je slijedeće:

**R J E Š E NJ E**

**1.** Pokreće se Prethodni stečajni postupak radi utvrđivanja uvjeta za otvaranje stečajnog postupka nad stečajnim dužnikom KIDS ZONE – DJEČIJA ZONA d.o.o. Mostar, sa sjedištem u Mostaru na adresi Ante Starčevića bb.

***2. Za*** ***Privremenog stečajnog upravitelja imenuje se Anton Vidačak, dipl. ecc iz Mostara, ul. Stjepana Radića 31a.***

Privremeni stečajni upravitelj ima sva prava i obaveze iz čl. 63. Zakona o stečaju FBiH i naročito je dužan:

- da osigura imovinu stečajnog dužnika i brine se o njoj,

- da ispita da li će imovina stečajnog dužnika pokriti troškove postupka i da li postoji razlog za otvaranje stečajnog postupka, te podnese izvještaj o svojim nalazima sudu u roku od 30 dana od svog imenovanja,

- vrši procjenu da li se poslovanje stečajnog dužnika u cjelini ili u pojedinim dijelovima može nastaviti, te ukoliko bi nastavkom poslovanja nastala šteta za dužnika ili za potencijalnu stečajnu masu, privremeni stečajni upravitelj mora podnijeti prijedlog stečajnom sucu za privremenu obustavu poslovanja.

- da namiri potraživanja koja zasnuje on ili stečajni dužnik uz njegovu suglasnost, osim ako je drugačije ugovoreno ili uređeno ovim zakonom.

- da dostavi izvještaj stečajnom sucu:

a) kada je podnositelj prijedloga za otvaranje stečajnog postupka stečajni dužnik, da li je stečajni dužnik, odnosno organ ovlašten za zastupanje stečajnog dužnika podnio prijedlog za otvaranje stečajnog postupka u roku od 60 dana od dana nastupanja platežne nesposobnosti ili

b) kada je podnositelj prijedloga za otvaranje stečajnog postupka vjerovnik, da li je vjerovnik podnio prijedlog za pokretanje stečajnog postupka nakon isteka roka od 60 dana od dana nastupanja platežne nesposobnosti kada je to bio dužan da podnese stečajni dužnik, odnosno organ ovlašten za zastupanje stečajnog dužnika.

**3.** Privremeni stečajni upravitelj je dužan podnijeti svoj izvještaj ovom sudu u roku od 30 dana od dana donošenja ovog rješenja, u kojem će izvijestiti o poduzetim radnjama i iznijeti svoje stručno mišljenje o zatečenom stanju.

**4.** Privremeno se obustavljaju sve pojedinačne prisilne ovrhe pokrenute protiv gore navedenog društva. Izlučna i razlučna prava vjerovnici ne mogu ostvarivati u prethodnom postupku.

**5.** Društvo KIDS ZONE – DJEČIJA ZONA d.o.o. Mostar, kao stečajni dužnik ne smije vršiti nikakva raspolaganja imovinom bez suglasnosti stečajnog suda.

**6.** Pozivaju se svi vjerovnici da privremenom stečajnom upravitelju bez odlaganja saopće koje će mjere osiguranja zahtijevati na predmetima imovine stečajnog dužnika.

**7.** Ovo rješenje ima se objaviti na Oglasnoj ploči suda, u Sl. novinama F BiH, web stranici Suda-elektronskoj tabli i na internet stranici FIA-e.

**8.** Ovo rješenje se ima dostaviti Registru Općinskog suda u Mostaru, radi upisa zabilježbe pokretanja prethodnog stečajnog postupka, nad pravnom osobom KIDS ZONE – DJEČIJA ZONA d.o.o. Mostar, koja se vodi kod ovog suda pod MBS: 58-01-0027-19.

**O b r a z l o ž e n j e:**

Predlagatelj je ovom sudu dana 24.12.2021. godine podnio Prijedlog za otvaranje stečajnog postupka nad imovinom dužnika KIDS ZONE – DJEČIJA ZONA d.o.o. Mostar, sa sjedištem u Mostaru na adresi Ante Starčevića bb.

Uz Prijedlog je priložio sljedeću dokumentaciju: Rješenje o registraciji Općinskoj suda u Mostaru br. Tt-O-124/19 od 06.03.2019. godine, Bilancu uspjeha za razdoblje od 01.01.2020. do 31.12.2020. godine, Bilancu stanja na dan 31.12.2020. godine, Potvrdu Intesa SanPaolo Banke od 24.12.2021. godine, Uvjerenje Porezne uprave F BiH, Županijski/Kantonalni porezni ured Mostar, Porezna ispostava Mostar broj 13-7/1-12-5-11979-1/21-M.S. od 06.12.2021. godine, Uvjerenje MUP-a HNŽ/K br.02-03/1-5-03-8-534/22 od 16.02.2022. godine, Rekapitulaciju obračuna amortizacije stalnih sredstava, Izjavu o obvezama prema dobavljačima i potraživanjima od kupaca i Izjavu o stanju duga osnovom PDV-a.

Sud je povodom Prijedloga za pokretanje stečajnog postupka zakazao ročište radi saslušanja zakonskog zastupnika stečajnog dužnika Senaide Pobrić koje je održano dana 20.04.2022. godine. Na ročištu dana 20.04.2022. godine zakonski zastupnik stečajnog dužnika je ostao kod svog Prijedloga, navodeći da je Tvrtka utemeljena početkom 2019. godine Mostaru. Bavila se trgovinom na malo, prodajom dječje garderobe. Poslovali su u iznajmljenim prostorijama u ul. Ante Starčevića , 2 mjeseca, te su se radi slabe posjećenosti u 5. mjesecu preselili na adresu Bišće polje bb, u tržni centar „Bingo“, u iznajmljene prostorije, osnovom Ugovora o zakupu gdje su bili oko 3. mjeseca.

Poslovne prostorije u Bingu su napustili u 8. mjesecu 2019. godine, kada i prestaju sa radom.

Od uposlenika je bio prijavljen samo direktor, uredno odjavljen kod MIO/PIO sa uredno plaćenim doprinosima, zaključno sa 8. mjesecom 2019. godine.

U početku je poslovanje tvrtke bilo dobro, no radi konkurencije, slabe posjećenosti i prodaje, te dolaskom pandemije dolazi do problema u poslovanju radi čega nisu mogli izmirivati svoje obveze. Sa radom prestaju u 8. mjesecu 2019. godine.

Poslovne knjige im je vodio samostalni certificirani računovođa Džemal Tipura. Zadnji završni račun urađen je za 2020. godine od strane FIA-e, Poslovnica Mostar.

Račun kod Intesa SanPaolo banke je blokiran u 11. mjesecu 2021. godine od strane Poreske uprave.

Po njenom saznanju neizmirene obveze iznose oko 4.000,00 KM osnovom neizmirenih komunalnih taksi, kazni i troškova pokretanja prinudne naplate od strane Porezne uprave.

Poslovne knjige se nalaze kod računovođe Džemala Tipure, a fiskalna kasa je defiskalizirana i nalazi se kod predlagatelja.

Izjavljuje da Društvo nema nikakve imovine, niti ima potraživanja od kupaca.

Predlaže da se udovolji njenom zahtjevu jer društvo nema interesa za daljnji nastavak poslovanja, niti postoje ikakve mogućnosti niti uvjeti, da bi društvo nastavilo sa obavljanjem djelatnosti jer ima dosadašnjih neizmirenih obaveza koje se nisu u mogućnosti ni ubuduće izmiriti iz razloga što nema nikakvih sredstava ni imovine.

Sud je izvršio uvid u isprave priložene uz Prijedlog, te na temelju navoda iz Prijedloga i navoda saslušanog zakonskog zastupnika stečajnog dužnika Senaide Pobrić dana 20.04.2022. godine, je stekao uvjerenje da je stečajni dužnik učinio vjerojatnim postojanje stečajnog razloga, a kako na osnovu navedenog sud nije u mogućnosti da sam procjeni postojanje svih neophodnih uvjeta koje Zakon predviđa za otvaranje stečajnog postupka, valjalo je donijeti rješenje o imenovanju privremenog stečajnog upravitelja radi utvrđivanja uvjeta za otvaranje stečajnog postupka nad dužnikom.

Shodno navedenom, a na temelju čl. 58.-63. Zakona o stečaju FBiH („Službene novine FBiH“, br. 53/21) Zakona o stečaju FBiH, odlučeno je kao u izreci ovog rješenja.

**Pouka o pravnom lijeku: Stečajni sudac**

Protiv ovog rješenja može se izjaviti žalba

Županijskom/Kantonalnom sudu Mostar, u Divna Bošnjak

roku od 8 dana od dana prijema rješenja, a

putem ovog suda.